CELEX: 32020B0586
Language: fi
Date: 2020-03-25 00:00:00
Title: Yhteisen kriisinratkaisuneuvoston päätös (EU) 2020/586, annettu 25 päivänä maaliskuuta 2020, vastuuvapauden myöntämisestä yhteisen kriisinratkaisuneuvoston varainhoitovuoden 2018 talousarvion toteuttamisesta ja tilien päättämisestä (SRB/PS/2020/11)

29.4.2020   
            
            
               FI
            
            
               Euroopan unionin virallinen lehti
            
            
               L 135/13
            
         
      YHTEISEN KRIISINRATKAISUNEUVOSTON PÄÄTÖS (EU) 2020/586,
      annettu 25 päivänä maaliskuuta 2020,
      vastuuvapauden myöntämisestä yhteisen kriisinratkaisuneuvoston varainhoitovuoden 2018 talousarvion toteuttamisesta ja tilien päättämisestä (SRB/PS/2020/11)
      YHTEINEN KRIISINRATKAISUNEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti yhteistä kriisinratkaisumekanismia koskevan asetuksen 50 artiklan 1 kohdan b alakohdan ja 63 artiklan 8 kohdan,
      ottaa huomioon 17. tammikuuta 2020 annetun yhteisen kriisinratkaisuneuvoston varainhoitoasetuksen 97, 98 ja 99 artiklan,
      ottaa huomioon 26. kesäkuuta 2019 kirjallisella menettelyllä hyväksytyn kriisinratkaisuneuvoston lopullisen tilinpäätöksen varainhoitovuodelta 2018, jäljempänä ’vuoden 2018 lopullinen tilinpäätös’,
      ottaa huomioon 7. kesäkuuta 2019 kirjallisella menettelyllä hyväksytyn kriisinratkaisuneuvoston vuosikertomuksen varainhoitovuodelta 2018, jäljempänä ’vuoden 2018 vuosikertomus’,
      ottaa huomioon Euroopan tilintarkastustuomioistuimen EU:n virastoja koskevan vuosikertomuksen, joka sisältää tarkastuslausuman tilien luotettavuudesta ja niiden perustana olevien tilitapahtumien laillisuudesta ja sääntöjenmukaisuudesta ja varainhoitovuoden 2018 moitteettomasta varainhoidosta sekä yhteisen kriisinratkaisuneuvoston vastaukset, jäljempänä ’tilintarkastustuomioistuimen vuoden 2018 vuosikertomus’,
      ottaa huomioon Mazars Réviseurs d’Entreprises -yrityksen laatiman 25. kesäkuuta 2019 päivätyn kertomuksen vuoden 2018 lopullisesta tilinpäätöksestä sekä tarkastuslausunnot, jäljempänä ’Mazarsin vuoden 2018 tilintarkastuskertomus’,
      ottaa huomioon Euroopan tilintarkastustuomioistuimen (asetuksen (EU) N:o 806/2014 92 artiklan 4 kohdan nojalla) laatiman kertomuksen mahdollisista ehdollisista vastuista, jotka ovat aiheutuneet yhteisen kriisinratkaisuneuvoston, neuvoston tai komission suorittaessa yhteistä kriisinratkaisumekanismia koskevan asetuksen mukaisia tehtäviään varainhoitovuonna 2018, jäljempänä ’tilintarkastustuomioistuimen vuoden 2018 kertomus ehdollisista vastuista’,
      ottaa huomioon 8. tammikuuta 2019 päivätyn vuoden 2018 sisäisen tarkastuksen vuosikertomuksen, joka on esitelty kriisinratkaisuneuvostolle ja jonka se on pannut merkille täysistunnossaan 30. tammikuuta 2019, jäljempänä ’sisäisen tarkastuksen vuoden 2018 vuosikertomus’,
      ON PÄÄTTÄNYT
      
                  1.
               
               
                  myöntää yhteisen kriisinratkaisuneuvoston puheenjohtajalle vastuuvapauden yhteisen kriisinratkaisuneuvoston talousarvion toteuttamisesta varainhoitovuonna 2018;
               
            
                  2.
               
               
                  hyväksyä yhteisen kriisinratkaisuneuvoston varainhoitovuoden 2018 tilinpäätöksen;
               
            
                  3.
               
               
                  esittää huomautuksensa jäljempänä olevassa esityksessä;
               
            
                  4.
               
               
                  kehottaa yhteisen kriisinratkaisuneuvoston puheenjohtajaa ilmoittamaan tästä päätöksestä neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja) ja yhteisen kriisinratkaisuneuvoston verkkosivustolla.
               
            
         
            
               Yhteisen kriisinratkaisuneuvoston puolesta
            
            Thorsten PÖTZSCH
            
               Täysistunnon jäsen
            
         
      
      
         (1)  EUVL L 225, 30.7.2014, s. 1.